Forsvar

Glimt var så suverene i Obos-ligaen at det kanskje ikke sier så mye at de slapp inn færrest mål i divisjonen. Nå er lagdelen forsterket med den spanske backen José Isidoro og midtstopper Eirik Wollen Steen fra Åsane. Brede Moe var mye skadet forrige sesong, men vil kjempe om en plass i midtforsvaret. Emil Jonassen har vært skadet i vinter, noe som har åpnet for unge Fredrik Bjørkan (bildet). Veteraner som Thomas Jacobsen og Martin Bjørnbak vil fortsatt ha et ord med i dette laget.